# Asdrúbal Barca

### De Viquipèdia

El general cartaginès Asdrúbal Barca, que era gendre i successor d'Amílcar Barca i cunyat d'Aníbal, fou un gran diplomàtic que, sense fer ús de la força, aconseguí ampliar l'àrea d'influència dels cartaginesos des de Cartagena fins al cap de la Nau a Xàbia.

## [edita] Política pactista

Ruïnes de Cartago

Asdrúbal conclogué tractats d'amistat amb els cabdills locals, i fins i tot es casà amb una princesa ibera i animà als seus compatriotes a seguir-ne l'exemple. Asdrúbal en les relacions amb els indígenes actuava amb molta prudència i, si bé convenia, els feia certes concessions.

Amb els romans, Asdrúbal pactà el Tractat de l'Ebre (226 aC), que fixava el límit de la futura expansió dels cartaginesos en aquest riu. A primera vista, els romans foren generosos amb els cartaginesos, però també s'ha de tenir en compte que en aquell moment els romans no podien arriscar-se a una nova guerra amb Cartago, perquè els belicosos gals estaven a punt d'invair Roma.

## [edita] Fundació de Carthago Nova

L'any 227 aC Asdrúbal fundà Carthago Nova, l'actual Cartagena, pels següents motius:

- És un excel.lent port natural.
- Està situada en una regió minera.
- Està més pròxima a Cartago que Gadir (Cadis).
- La seva situació estratègica permet controlar millor els moviments dels romans.

Per totes aquestes raons el centre del poder cartaginès a la Península fou desplaçat des de Gadir a Carthago Nova.

## [edita] Mort i successió

L'any 221 aC l'home que havia fet tant per a la consolidació del poder cartaginès a Hispània fou assassinat per un mercenari celta, precisament a la mateixa ciutat que ell havia fundat, Carthago Nova. El succeí el seu cunyat Aníbal, que no tenia un caràcter tan conciliador com el d'Asdrúbal.

Obtingut de "http://ca.wikipedia.org../../../a/s/d/Asdr%C3%BAbal_Barca_d1db.html"

Categories: Militars | Cartago

##### Views

- Article
- Discussió
- Revisió actual

##### Cerca

##### En altres llengües

- Deutsch
- Español
- Nederlands